«Кабардино-Балкарская правда» газетыр илъэс 95-рэ зэрырикъум къыхэкIыу редакцэм хуэгъэза хъуэхъу
Ныбжьэгъу лъапIэхэ!
«Кабардино-Балкарская правда» газетыр къызэрызэрагъэпэщрэ илъэс 95-рэ зэрырикъумкIэ абы и редакцэм си гуапэу сохъуэхъу.
Ар зэрызэтеувамрэ зэрызиужьамрэ къыгуэхыпIэ имыIэу пыщIащ ди республикэм и тхыдэм. Иджы творческэ гупым информацэмкIэ технологие нэхъыфIхэмрэ тхыгъэм и гъэпсыкIэ зэмылIэужьыгъуэхэмрэ къигъэсэбэпурэ, пэжыгъэ нэс хэлъу къегъэлъагъуэ Къэбэрдей-Балъкъэрым и жылагъуэ-политикэ, социально-экономикэ, щэнхабзэ гъащIэм къыщыхъу Iуэху нэхъыщхьэхэр.
Шэч къытесхьэркъым, сыт щыгъуи хуэ- дэу, газетыр цIыхубэр зэкъуэгъэувэным, ахэр IуэхуфIхэм хуэунэтIыным адэкIи зэрытелэжьэнум.
Газетым и лэжьакIуэхэм сохъуэхъу узыншагъэ быдэ, ефIэкIуэныгъэ яIэну, Къэбэрдей-Балъкъэрым фIыгъуэ иIэным хуэгъэ- за творческэ лэжьыгъэм ехъулIэныгъэщIэхэр къыщахьыну.
КIуэкIуэ Юрий,
Къэбэрдей-Балъкъэр Республикэм и Iэтащхьэ.
